سعودی عرب نے ممنوعہ بم یمن پر برسائے

سعودی عرب کے جنگی طیاروں نے ایک بار پھر یمن کے صوبے صعدہ کے سرحدی علاقوں پر ممنوعہ بم برسائے ہیں۔

خبر کا کوڈ: ۴۳۶۰۳۰

تاریخ: ۲۴ مرداد ۲۰۱۸ - ۱۶:۴۷

رسا نیوز ایجنسی کی رپورٹ کے مطابق سعودی عرب کے جنگی طیاروں نے جمعرات کے روز یمن کے مختلف علاقوں منجملہ صوبے صعدہ کے شہر منبہ کے زرعی و رہائشی علاقوں پر کلسٹر بم برسائے۔

اس بمباری میں جو بین الاقوامی قوانین کے منافی ہے اور جو یمنی عوام کے خلاف بڑے خطرے کی حیثیت رکھتی ہے، شدید مالی نقصان ہوا۔

سعودی عرب نے یمنی عوام کو جھکنے پر مجبور کرنے کے لئے ان کے خلاف کلسٹر بم سمیت مختلف قسم کے خطرناک ہتھیاروں کا استعمال کیا ہے پھر بھی وہ اب تک اپنا کوئی بھی مقصد حاصل کرنے میں کامیاب نہیں ہو ‎سکا ہے۔

دوسری جانب یمنی فوج اور عوامی رضاکار فورس نے سعودی جارحیت کے جواب میں جنوبی سعودی عرب کی جیزان بندرگاہ پر ایک بیلسٹک میزائل سے حملہ کیا۔ بدر ایک نامی یمنی فوج کا یہ میزائل ٹھیک اپنے نشانے پر جا کر لگا۔

واضح رہے کہ یمن کے محاصرے کے باوجود یمنی فوج کی دفاعی توانائی میں مسلسل اضافہ ہو رہا ہے۔/۹۸۹/ف۹۴۰/